Sadolin - rally.ee autospordiajakirja V rahvasprint
pühapäeval, 16. juulil 2006. a Rapla kardiraja territooriumil

Kooskõlastatud EAL Noorte- ja Rahvaspordi Komitees 06.07.2006. a
Registreeritud EAL-s 10.07.2006. a nr 80/RS

1. VÕISTLUSE KOHT, AEG, AJAKAVA

1.1. Võistlused toimuvad pühapäeval, 16. juulil 2006. a Rapla maakonnas Rapla kardiraja territooriumil.
Raja pikkus: 2000 m
Raja laius: 6-10 m
Pinnas: 100% asfalt
Võistlussõidud peetakse vastupäeva.

1.2. Ajakava
1.2.1. Reedel, 7. juulil 2006. a avaldatakse võistlusjuhend
1.2.2. Reedel, 7. juulil 2006. a kell 12.00 algab osavõtjate registreerimine
1.2.3. Reedel, 14. juulil 2006. a kell 17.00 lõpeb osavõtjate registreerimine
1.2.4. Reedel, 14. juulil 2006. a kell 18.00 avaldatakse osavõtjate nimekiri
1.2.5. Pühapäeval, 16. juulil 2006. a:
08.30-10.30 - registreerimine, dokumentide kontroll 
08.30-10.30 - autode tehniline kontroll 
08.30-10.30 - võistlusrajaga tutvumine jalgsi
10.30 - võistlejate koosolek ja võistluse avamine
10.45 - võistlusrajaga tutvumine noorte arvestusklassil ohutusauto järel ühises kolonnis 
11.00 - esimese võistlussõidu start 
Autasustamine pärast võistlussõitude lõppu.
Võistluse täpne ajakava, stardijärjekord ja info avaldatakse võistluse ametlikul teadetetahvlil (ATT) hooldealas.
1.3. Registreerimine
1.3.1. Osavõtjate registreerimine algab reedel, 7. juulil 2006. a kell 12.00 ja lõpeb reedel, 14. juulil 2006. a kell 17.00.
1.3.2. Registreerimine sooritada internetiaadressil www.rally.ee.
1.4. Võistluste käigus tutvustatakse publikule nende võistlejate andmeid, kes on esitanud õigeaegselt osavõtuavalduse ja registreerunud ajavahemikul 07.07.2006-14.07.2006.

2. KORRALDAJA

2.1. Võistlused korraldab rally.ee autospordiajakiri koostöös MTÜ-ga Rapla Kardirada.
2.2. Ametnikud
Võistluse juht: Tiit Soa, tel +372 55 646 392
Tehnilise komisjoni esimees: Martin Toom, tel +372 50 15 792
Peaajamõõtja: Arne Ilves, tel +372 51 01 624
Võistluse sekretär: Villu Teearu, tel +372 52 15 199
Pressiesindaja: Rando Aav, +372 50 23 642
2.3. Täiendav info internetist: 

3. ARVESTUSKLASSID, VÕISTLUSAUTOD

3.1. Arvestusklassid
3.1.1. Noored - kuni 18-aastased (kaherattaveolised tänavasõiduautod mootori kubatuuriga alla 2000 cm³)
3.1.2. 4WD - neljarattaveolised autod, sh EAL tehnilist kaarti omavad autod
3.1.3. 2WD sport - kaherattaveolised EAL tehnilist kaarti omavad autod
3.1.4. 2WD-V - kuni 1600 cm³ mootori töömahuga kaherattaveolised tänavasõiduautod
3.1.5. 2WD-S - üle 1600 cm³ mootori töömahuga kaherattaveolised tänavasõiduautod
3.1.6. ML - 2006. a Moskvich Liiga tehnonõuetele vastavad Moskvitš-tüüpi tänavasõiduautod
3.2. Võistlusautod 
3.2.1. Võistlusautod (välja arvatud EAL tehnilist kaarti omavad sportautod) peavad vastama EAL tehnikakomitees 01.01.2006 kinnitatud rahvaralli ja rahvasprindi tehnilistele tingimustele. EAL tehnilist kaarti omavad autod peavad vastama FIA/EAL tehnilistele tingimustele ning olema EAL võistlusmäärustike kohased kas ralliks, rallikrossiks või ringrajasõiduks.
3.2.2. Võistluse ajaks on lubatud eemaldada varuratas, tungraud, tõkiskingad ja ohukolmnurk. Tulekustuti ja autoapteegi eemaldamine ei ole lubatud.
3.2.3. Tehnilist kontrolli mitteläbinud võistlusautot starti ei lubata.
3.2.4. Võistlusauto tehnoseisundit ja rehve võib kontrollida kogu võistluse vältel.
3.2.5. Rendiautol võistlemine on lubatud ainult eelneval kokkuleppel korraldajate ja rendifirmaga (ei kehti liisingautode kohta).

4. OSAVÕTJAD

4.1. Võistlustest osavõtjad peavad esitama mandaadis: 
4.1.1. täidetud ja allkirjastatud osavõtuavalduse
4.1.2. kehtiva võistlejakaardi või EAL võistlejalitsentsi
4.1.3. juhiloa (v.a. p 3.1.1. märgitud võistlejad)
4.1.4. sõiduki registreerimistunnistuse
4.1.5. sõiduki kasutusõigust tõendava dokumendi (vajadusel)
4.1.6. EAL tehnilise kaardi (p. 3.1.2. ja 3.1.3. osalevatel sportautodel)
4.2. Noorvõistlejal on lubatud osaleda kaassõitjata või juhiluba omava kaassõitjaga, kellel on kehtiv elukindlustuspoliis vähemalt 50 000 kroonile.
4.3. Ühel autol võib võistelda kaks võistlejat, kes mõlemad tasuvad osavõtumaksu.

4.4. Kui võistlusautoga osaleb kaks või enam võistlejat, tohib võistlussõidu ajal olla nähtaval ainult õige stardinumber. Ülejäänud stardinumbrid tuleb võistlejal sõidu ajaks kinni katta.
4.5. Starti lubatakse 100 võistlusele eelregistreerunud osavõtjat.
4.5.1. Lisaregistreerimine kohapeal vabade stardikohtade olemasolul kahekordse osavõtumaksu tasumisel.
NB! Võistlejakaarti ei ole võimalik osta kohapeal. Võistlejakaardi saamiseks täita taotlus www.autosport.ee. 2006. a lõpuni kehtiv võistlejakaart sisaldab kindlustust.

5. VÕISTLUSTE KÄIK

5.1. Võistlused viiakse läbi vastavuses rahvasprindi võistlusmääruse, tehniliste tingimuste ja käesoleva võistlusjuhendi järgi.

5.2. Võistlusrajaga tutvumine jalgsi või mootorita liiklusvahendil. Arvestusklassi "noored" võistlejad oma võistlusautol ohutusauto järel kell 10.45 ühe korra.

5.3. Stardijärjekord arvestusklasside kaupa vastavalt stardinimekirjale. Stardijärjekorra määrab korraldaja, see avaldatakse võistluse eel internetileheküljel www.rally.ee ning võistluspäeval ametlikul teadetetahvlil. Kõik võistlejad peavad reastuma eelstardi tsoonis vastavalt stardijärjekorrale. Hilinenud võistlejat starti ei lubata.

5.4. Stardiintervalli määrab võistluse juht. 

5.5. Stardisignaal fooriga. Stardimärguandeks punaste fooritulede kustumishetk.

5.6. Valestardi eest karistus 10 sekundit.

5.7. Kui võistleja ei stardi 20 sekundi jooksul, loetakse võistleja katkestanuks antud võistlussõidus.
5.8. Rajatähiste esialgselt kohalt liigutamised, ümberajamised ja STOP-märgi juures peatumise eiramine fikseeritakse faktikohtunike poolt. Iga fikseeritud rikkumise eest lisatakse võistleja vooru ajale 10 trahvisekundit.

5.9. Toimub kolm võistlussõitu. Lõplik tulemus kahe parema võistlussõidu aegade summeerimise teel.

5.10. Kõik tulemused vastavalt finišiprotokollile.

6. VASTULAUSED

6.1. Vastulause esitamise aeg 15 minutit pärast esialgsete tulemuste avaldamist ATT-l. Vastulause kautsjon 3000 EEK.

6.2. Vastulaused mootori kubatuuri kohta võib erandkorras kohapeal vajalike mõõteseadmete puudumisel lahendada kolme tööpäeva jooksul pärast võistlust, õigustatud vastulause korral kuuluvad auhinnad hilisemale ümberjagamisele.

6.3. Kõik kulud auto kontrollimiseks ja transpordiks tuleb katta:
a) hagejal, kui vastulauset ei rahuldatud 
b) kostjal, kui vastulause rahuldati

6.4. Võistluse juht hindab vastulause põhjendatust ning vastavalt sellele otsustab, kas vastulause võetakse arutusele või mitte.

7. OSAVÕTUMAKSUD

7.1. Osavõtumaksud võistlejaile on järgmised:
4WD, 2WD sport, 2WDa, 2WDb, ML: 500 krooni
Noored: 250 krooni

7.2. Osavõtumaks tasutakse võistluspäeval mandaadis.
7.3. Hooldusautodele on lubatud ühekordne tasuline sissesõit võistlejate parklasse. Tasu 100 krooni.

8. REKLAAM, KLEEBISED

8.1. Korraldaja väljastab võistlusnumbrid, mis paigaldatakse auto kummalegi esiuksele.

8.2. Korraldaja broneerib võistlusautol koha reklaamiks.

8.3. Võistlusnumbrid ja reklaamid peavad olema paigaldatud autole enne tehnilisele komisjonile esitamist.

9. AUTASUSTAMINE

9.1. Autasustatakse iga arvestusklassi kolme paremat.

9.2. Autasustatakse parimat naisvõistlejat (aegade põhjal klasside 2WDa, 2WDb, ML, noored ühises arvestuses).

10. LISASÄTTED

10.1. Võistlejad peavad järgima kohtunike korraldusi kogu võistluse jooksul.
10.2. Võistlejate parklas on keelatud liikuda kiiremini kui 10 km/h. Kohtuniku poolt fikseeritud silmnähtava kiiruseületamisega kaasneb võistluselt eemaldamine.
10.3. Võistluse ajal võistlusautoga võistlusalast väljaminek rangelt keelatud. Rikkumisel karistus kuni võistlustelt eemaldamiseni (otsuse teeb võistluse juht).
10.4. Iga võistleja osaleb omal vastutusel. Võistluse korraldaja ja EAL ei vastuta võimalike õnnetuste ja nende tagajärgede eest.